open-index/open-wikipedia-markdown huggingface dataset:
Pribnowov box

**Pribnowov box**, označovaný i ako **Pribnowov-Schallerov box**, je sekvencia šiestich nukleotidov, TATAAT, ktorá je nutnou súčasťou promótoru na DNA a značí miesto začiatku transkripcie u baktérií. Je to idealizovaná konsezuálna sekvencia, čo znamená, že toto sú najčastejšie bázy na daných pozíciách, ale jednotlivé promótory sa môžu líšiť na jednej či viacerých pozíciách. Pribnowov box sa niekedy označuje i ako **-10 sekvencia**, pretože jeho stred sa nachádza okolo 10 báz pred začiatkom transkripcie.

Úloha Pribnowovho boxu je podobná ako funkcia TATA boxu (zvaného i Hognessov box), ktorý sa nachádza v promótorových sekvenciách u eukaryotov a archeónov – jeho sekvencia je rozpoznávaná RNA polymerázou na začiatku transkripcie. Tento úsek DNA je takisto prvým miestom, kde sa rozplietajú vlákna DNA počas prokaryotickej transkripcie, čím sa umožňuje prístup k templátovému vláknu DNA. Je dôležité, že je táto sekvencia zložená hlavne z adenínu a tymínu, pretože je jednoduchšie prerušiť väzbu medzi nimi než medzi cytozínom a guanínom (kvôli nižšiemu počtu vodíkových väzieb a i slabšiemu stohovaniu jednotlivých báz).

Pribnowov box je pomenovaný po Davidovi Pribnowovi a Heinzovi Schallerovi.

## Sekvencia
Ako je uvedené vyššie, ide o konsenzuálnu sekvenciu, čo znamená, že ide o najpravdepodobnejšie sa vyskytujúce bázy na danej pozícii v sekvencii. Jednotlivé promótory sa však od tejto sekvencie môžu líšiť. Pravdepodobnosť výskytu jednotlivých nukleotidov v Pribnowovom boxe u *[[E. coli]]* je uvedená v nasledujúcej tabuľke:

## Referencie

## Pozri aj
* TATA box

## Zdroj

Kategória:Genetika
Kategória:Eponymické termíny v biológii
Tisíc izieb

***Tisíc izieb*** je názov druhého koncertného albumu slovenského artrockového skladateľa a speváka Deža Ursinyho. V roku 2014 ho z upravených nahrávok z 23. júna 1989 z festivalu Valašský špalíček vo Valašskom Meziříčí vydalo hudobné vydavateľstvo Indies Happy Trails. 

Koncert s Dežom nahrala skupina, ktorú nazval +Plus. Tvorili ju títo hudobníci: Ali Molnár a Oto Meluzín (klávesy), Marián Oberth (gitara),  Ľudovít Nosko (basgitara), Ľubomír Stankovský (bicie) a Richard Kroczek, ktorý hral na husle. 

## Zoznam skladieb

## Výroba albumu
*Dežo Ursiny – spev, elektrická gitara
;Skupina +Plus
* Marián Oberth – gitara
* Ali Molnár, Oto Meluzín – klávesové nástroje
* Richard Kroczek – husle
* Ľudovít Nosko – basová gitara
* Ľubomír Stankovský – bicie nástroje
;Produkcia
* Vladimír Kohout – zvuková réžia koncertu
* Zdeněk Placháček – digitalizácia nahrávok
* Broněk Šmid – mastering 
* Jaroslav Riedel – sprievodný text na obale
* Zuzana Pálešová – dizajn

## Referencie

Kategória:Koncertné albumy z 2014
Kategória:Albumy Deža Ursinyho
P+L

***P+L*** (*Peter a Lucia*) je názov štúdiovej nahrávky nezrealizovaného muzikálu, ktorého hudbu podľa libreta Alty Vášovej na Texty Jána Štrassera skomponoval slovenský artrockový skladateľ a spevák Dežo Ursiny. Hudobný materiál v štúdiu zrealizoval, spolu s kapelou Talent Transport a s hosťami, Jakub Ursiny a Dorota Nvotová. 

## O projekte ''P+L''
Libreto pre divadelný muzikál *Peter a Lucia* podľa predlohy diela Romaina Rollanda vzniklo už v roku 1987. Jeho autorkou je Alta Vášová. Ona ho nazvala *P+L*, piesne k nemu otextoval Ján Štrasser a zhudobnil ich Dežo Ursiny. Táto autorská trojica mala už predtým za sebou spoluprácu na úspešnom filmovom muzikále *[[Neberte nám princeznú]]*. 

Muzikál *P+L* sa ale v 80. rokoch zrealizovať nepodarilo. Zostalo po ňom ostalo iba libreto a demonahrávka s pôvodným Ursinyho spevom a klavírnym sprievodom Jara Filipa. Po rokoch ju ponúkol na realizáciu muzikálu Ursinyho syn Jakub. V roku 2013 muzikál naštudovalo divadlo Malá scéna v Bratislave. Napriek tomu, že predstavenie bolo vypredané, malo len 22 repríz. 

Na Malej scéne muzikál naživo hralo hudobné teleso Talent Transport v zložení: Vladislav “Slnko” Šarišský (klávesy), Marián Slávka (bicie), Filip Hittrich (basgitara). Po skončení spolupráce s divadelnou scénou chcela kapela v hraní repertoáru muzikálových piesní pokračovať. Na spoluprácu prizvali Jakuba Ursinyho a Filipovu dcéru Dorotu Nvotovú, ktorí na tentoraz na koncertnom vystúpení stvárnili a odspievali postavy Petra a Lucie. Po viacerých koncertoch v Česku a na Slovensku počas rokov 2016 až 2018, sa od mája do augusta 2018 hudobníci stretli a v štúdiu Lavagance nahrali na album 15 piesní.  

## Zoznam skladieb

## Výroba albumu
* Dorota Nvotová, Jakub Ursiny – spev
;Skupina Talent Transport
* Vladislav Slnko Šarišský – klávesové nástroje, aranžmány
* Filip Hittrich – basová gitara
* Marián Slávka – bicie nástroje
;Hostia
* Ľuboslav Petruška – gitara
* Lenka Mólčanyiová – saxofón
* Roman Harvan – violončelo
;Produkcia
* Marek Rakovický, Tomáš Lobb – nahrávanie
* Peter Považan – dizajn

## Referencie

Kategória:Hudobné albumy z 2018
Kategória:Albumy Deža Ursinyho
Kategória:Albumy Doroty Nvotovej
Kategória:Soundtracky
Vysoká (vrch v Spišsko-gemerskom krase)

**Vysoká** () je vrch v Spišsko-gemerskom krase, krajinnom celku Slovenského rudohoria. Leží nad Hranovnicou, približne  južne od Popradu.

## Poloha
Nachádza sa v severovýchodnej časti Spišsko-gemerského krasu, v geomorfologickom podcelku Slovenský raj. Leží v Prešovskom kraji, v okrese Poprad a na katastrálnom území obce Hranovnica. Najbližším sídlom je juhozápadne situovaný Vernár, severne sa nachádza Hranovnica, severozápadne Spišské Bystré a severovýchodne Spišský Štiavnik, Betlanovce a Hrabušice a južne osada Dobšinská Ľadová Jaskyňa a Stratená. Vrch je súčasťou Národného parku Slovenský raj.

## Opis
Vysoká leží v severnej časti Slovenského raja, priamo nad Vernárskou dolinou. Severným smerom sa nachádza Kotlička (), Zámčisko () a Baba (), východným Krompľa (), Okrúhly vrch () a Bykárka (), južným Koč (), Cigánka (), Havrania skala (), Štrbáková (), Vahan (), Kopanec (), Tri kopce () a Barbolica () a západným Kráľova hoľa (), Predná hoľa (), Koreň () a Zbojnícka (). Oblasť patrí do povodia Hornádu, kde voda odteká Vernárskym potokom. Na vrchol nevedie značená turistická trasa. 
 
### Výhľady
Vrchol pokrýva po plošnej ťažbe len nízka vegetácia, ktorá umožňuje rozhľad. Pozorovateľné sú okolité vrchy Spišsko-gemerského krasu, no tiež Branisko, Levočské vrchy, Kozie chrbty, Vysoké Tatry a východná časť Nízkych Tatier.

## Prístup
Na vrchol nevedie značený turistický chodník a prístup je tak možný neznačenými lesnými chodníkmi z okolia.

## Referencie

## Pozri aj
* Spišsko-gemerský kras
* Slovenský raj 
* Národný park Slovenský raj
* Zoznam vrcholov v Spišsko-gemerskom krase

## Externé odkazy
* Poloha na turistickej mape

Kategória:Vrchy v Spišsko-gemerskom krase
Kategória:Vrchy v Slovenskom raji
Kategória:Tisícovky na Slovensku
Kategória:Vrchy v okrese Poprad
Kategória:Hranovnica
Čarták

**Čarták** () je vrch Hostýnsko-vsetínskej hornatiny v Česku. Leží nad obcou Velké Karlovice, približne  východne od Rožnova pod Radhoštěm. Na vrchole sa nachádza rozhľadňa a južné svahy sú pramennou oblasťou Vsetínskej Bečvy.

## Poloha
Nachádza sa vo východnej časti Hostýnsko-vsetínskej hornatiny, v geomorfologickom podcelku Vsetínske vrchy a časti Východosoláňský hřbet. Vrch leží na hranici Zlínskeho a Moravsko-sliezskeho kraja a okresov Vsetín a Frýdek-Místek. Hrebeňom vedie hranica katastrálnych území obcí Velké Karlovice a Bílá. Práve osady a usadlosti týchto obcí sú najbližšími sídlami, juhovýchodne leží slovenská obec Makov. Oblasť je súčasťou CHKO Beskydy.

## Opis
Čarták leží v blízkosti česko-slovenskej hranice, v hrebeni, ktorý vedie z Bumbálky západným smerom na Vysokú (). Severnému horizontu dominuje Kněhyně (), Smrk (), Trojačka () a Lysá hora (), východne sa nachádza Bobek (), Polianky () a Beskydok (), južne Dupačka (), Oselná (), Lemešná () a Homůlka () a západne Miloňová (), Polana (), Vysoká () a Radhošť (). Južné svahy odvodňujú prítoky Vsetínskej Bečvy, ktorá tu má pramenisko, severnú časť hrebeňa odvodňuje Bílá Ostravice do rieky Ostravice. Vrcholom prechádza značená turistická trasa. Severným úbočím vedie cesta I/35 z Olomouca do Bytče.

### Výhľady
Vrchol pokrýva súvislý lesný porast, ktorý neumožňuje rozhľad. Z vrcholovej rozhľadne je však kruhový výhľad na široké okolie a je z nej možné pozorovať okolité Vsetínské vrchy, Moravsko-sliezske Beskydy, Javorníky, Biele Karpaty a Vizovickú vrchovinu, nezriedka však tiež Malú Fatru, Kysucké a Oravské Beskydy.

## Prístup
* po  červenej turistickej značke:
** od západu z rázc. Čarták cez Vysokú a rázc. Třeštík
** od východu z Bumbálky
* po  žltej značke od severozápadu z rázc. Hlavatá, bus
* po  modrej značke z obce Velké Karlovice cez rázc. Třeštík
* po  zelenej značke cez rázc. Třeštík:
** od severu z lokality Mezivodí (Bílá)
** o juhu z osady Babská

## Referencie

## Pozri aj
* Hostýnsko-vsetínská hornatina
* Vsetínske vrchy

## Externé odkazy
* Poloha na turistickej mape

Kategória:Vrchy v okrese Vsetín
Kategória:Vrchy v okrese Frýdek-Místek
Kategória:Vrchy pod 1000 metrov v Česku
Kategória:Vrchy v Hostýnsko-vsetínskej hornatine
Kategória:Rozhľadne v Zlínskom kraji
Peštera (okres)

**Peštera** () je okres v Pazardžickej oblasti v južnom Bulharsku v Hornotráckej nížine a v pohorí Rodopy. V roku 2022 na území okresu žilo viac než 23 tisíc stálych obyvateľov v 3 sídlach. Administratívnym centrom okresu je mesto Peštera.

## Poloha
Okres Peštera sa nachádza v západorodopskej časti Osogovo-rodopskej zóny. Zahŕňa časti Besaparských hrebeňov, hrebeňa Kărkarija a ďalších častí Batašskej planiny, medzi ktorými je zarezané údolie Starej reky a jej prítokov. Administratívne centrum okresu, mesto Peštera, leží na úpätí pohoria na hraniciach Batašskej planiny s Hornotráckou nížinou v nadmorskej výške približne .

## Charakteristika
Časť okresu zaberajú časti Batašskej planiny a časť kotlina Pešterská kotlovina. Malá časť sa nachádza aj na území Hornotráckej nížiny. Rozloha okresu dosahuje 174,72 km². Zhruba 40% územia okresu je pokrytých lesmi.

## Vodstvo
Riečna sieť na území okresu je tvorená predovšetkým riekou Stara reka a jej prítokmi.

## Klimatické podmienky
Klíma je mierne, vyznačuje sa stálosťou bez výrazných výkyvov. Priemerná ročná teplota na území okresu je 12,6°C. Priemerný ročný úhrn zrážok dosahuje 670680 l/m². 

## Sídla
Na území okresu sa nachádzajú tri sídla. 

Sú to:
### Mestá
* Peštera (administratívne centrum okresu)

### Dediny
* Radilovo
* Kapitan Dimitrievo

## Obyvateľstvo
Podľa údajov z roku 2011 žilo vtedy na území okresu 18 899 obyvateľov, z toho 16 746 v meste Peštera, v roku 2022 to bolo 23 342 obyvateľov, z toho 21 480 v meste Peštera.

### Etnické zloženie obyvateľstva
Prieskum, ktorý prebehol v roku 2011 v rámci sčítania obyvateľstva preukázal, že prevažnú väčšinu obyvateľov okresu tvoria osoby bulharskej národnosti. Významné národnostné menšiny, ktorých príslušníci žijú na území okresu, predstavujú turecká a rómska menšina.

Z celkového počtu 18 899 obyvateľov okresu bolo:
* Bulharov12 340 (65,29%)
* Turkov2797 (14,80%)
* Rómov749 (3,96%)
* príslušníkov iných národností205 (1,19%) 

Odpovedať na otázky prieskumu odmietlo 2583 osôb a ďalších 225 osôb sa nevyjadrilo k otázke, týkajúcej sa ich národnosti. 

## Chránené prírodné územia na území okresu
### Biosférické rezervácie
* Kupena ()v severných svahoch Batašskej planiny blízko mesta Peštera v nadmorskej výške 

### Prírodné pamiatky
* jaskyňa Snežanka

## Galéria

Bulgaria Peshtera Municipality geographic map bg.svg|geografická mapa okresu
Map of Peshtera municipality (Pazardzhik Province).png|okres v rámci Pazardžickej oblasti
Snejanka-Cave.jpg|jaskyňa Snežanka
BatashkaPlanina001.jpg|administratívne centrum okresu mesto Peštera a svahy pohoria Bataška planina
PeristeraFortress-Peshtera013.jpg|pevnosť Peristera pri Peštere a svahy pohoria Bataška planina
StaraPeshterskaReka-Peshtera001.jpg|Stara reka v meste Peštera
Peshtera-center004.jpg|v centrálnej časti mesta


## Referencie

## Iné projekty

Kategória:Okresy v Bulharsku
Kategória:Pazardžik (oblasť)
Barbolica

**Barbolica** môže byť:

* chránené územie v Spišsko-gemerskom krase, pozri Barbolica (prírodná rezervácia)
* vrch v Spišsko-gemerskom krase, pozri Barbolica (vrch v Spišsko-gemerskom krase)
L-aspartát-4-semialdehyd

**<small>L</small>-aspartát-4-semialdehyd** je derivát kyseliny asparágovej. Je to dôležitý medziprodukt v aspartátovej dráhe, čo je metabolická dráha prítomná u baktérií a rastlín. Aspartátová dráha vedie k biosyntéze rôznych aminokyselín z aspartátu, konkrétne lyzínu, metionínu a treonínu.

## Aspartátová dráha
Táto metabolický dráha je prítomná u baktérií a rastlín, ktoré premieňajú aspartát na ďalšie produkty pomocou série niekoľkých reakcií. L-aspartát-4-semialdehyd je jedným z prvých medziproduktov tejto dráhy a predstavuje miesto, kde sa dráha delí na jednotlivé časti.

Keďže táto dráha nie je prítomná u ľudí a ostatných živočíchov, aminokyseliny, ktoré vznikajú z L-aspartát-4-semialdehydu (lyzín, treonín a metionín) musia tieto organizmy získavať z potravy. Tieto aminokyseliny sú pre živočíchy teda esenciálnymi aminokyselinami.

stred|náhľad|450x450bod|Prehľad aspartátovej dráhy

### Biosyntéza
L-aspartát-4-semialdehyd vzniká pôsobením enzýmu aspartátsemialdehyddehydrogenázy, ktorá katalyzuje jeho vznik z L-4-aspartylfosfátu:

: L-4-aspartylfosfát + NADPH + H+ \rightleftharpoons L-aspartát-4-semialdehyd + NADP+

### Ďalšie premeny
Po syntéze L-aspartát-4-semialdehydu dochádza k jeho ďalšej premene jednou z dvoch ciest.

#### Premena na lyzín
V prvej dráhe sa premieňa pôsobením enzýmu dihydropikolinátsyntázy, ktorá ho premieňa na dihydropikolinát:

: L-aspartát-4-semialdehyd + pyruvát \rightleftharpoons dihydropikolinát + H2O 

Dihydropikolinát sa potom ďalej postupne premieňa na lyzín.

#### Premena na metionín a treonín
V druhej dráhe je možné ho reverzibilne premeniť pôsobením homoseríndehydrogenázy, ktorá ho premieňa na homoserín:

: L-aspartát-4-semialdehyd + NAD(P)H + H+ \rightleftharpoons homoserín + NAD(P)+ 

Homoserín je potom postupne premieňaný na dve rôzne aminokyseliny. Vzniká z neho buď treonín alebo metionín.

## Referencie

## Zdroj

Kategória:Aldehydokyseliny
Kategória:Aminokyseliny
Peter Matúška

**Peter Matúška** - *de Tvarozsna et Felsőrasztoka* (, * 14. júl 1841, Istebné  – † 22. september 1901, Ráztoka) bol uhorský právnik, advokát a poslanec uhorského snemu.

## Životopis
Narodil sa v evanjelickej zemianskej rodine, ktorá pochádzala z Istebného. Podľa zápisu v matrike ho v krstil Michal Hodža.

Stredoškolské štúdiá absolvoval v českom Tešíne a v Budíne. Právo študoval na Kráľovskej univerzite v Pešti, kde získal doktorát z práva a zložil aj advokátske skúšky. V roku 1872 bol zvolený za liptovskomikulášsky volebný okrsok do uhorského snemu za Deákovu stranu a svoj mandát následne niekoľkokrát obhájil za Liberálnu stranu.

Jeho advokátska prax v Pešti bola úspešná o čom svedčia slová Svetozára Hurbana-Vajanského „*Dnes som bol u Matušku! Och, bože,to je už kancelária! Takú som ešte nikdy nevidel! Keby som tam mohol!.*“

Okrem toho pôsobil v uhorskej hypotekárnej banke ako vedúci jej právneho oddelenia a neskôr jej riaditeľ. Bol rytierom johanitského rádu.

Gustáv Kazimír Zechenter-Laskomerský ho charakterizoval takto: „*Peter Matúška ako rástol vo význame a v bohatstve, tak Slováka zo seba zvliekal a stal sa temer jeho nepriateľom.*“

Ako veľvyslanec zastupoval Uhorsko v Sofii, Varšave a nakoniec v Štokholme.

## Referencie

## Iné projekty

## Zdroje

Kategória:Osobnosti z Istebného
Kategória:Uhorskí politici
Kategória:Uhorskí právnici
Kategória:Uhorskí diplomati
Kategória:Poslanci uhorského snemu narodení na území dnešného Slovenska
Kategória:Uhorskí šľachtici
Kategória:Slovenskí šľachtici
Kategória:Príslušníci zemianskeho stavu
Kategória:Absolventi Univerzity Loránda Eötvösa
Čubův kopec

**Čubův kopec** () je vrch v pohorí Javorníky v Česku. Leží nad obcou Francova Lhota, približne  juhovýchodne od Vsetína. Na vrchole sa nachádza rozhľadňa.

## Poloha
Nachádza sa na juhozápadnom okraji Javorníkov, v geomorfologickom podcelku Pulčínská hornatina a časti Střelenská hornatina. Vrch leží na území Zlínskeho kraja, v okrese Vsetín a v katastrálnom území obce Francova Lhota. Najbližšími sídlami sú na juhozápadnom úpätí ležiaca Francova Lhota, juhozápadne sa nachádza Střelná, južne Strelenka a východne slovenská obec Lysá pod Makytou. Oblasť je súčasťou CHKO Beskydy.

## Opis
Čubův kopec leží v blízkosti česko-slovenskej hranice, v hrebeni, ktorý vedie z vrchu Makyta () južným, neskôr juhozápadným smerom na Čubek (). Východne sa nachádza vrch Zigov (), Skalie () a Kýčera (), južne Češkovec (), Končitá () a Požár (), západne Čubek (), Bařinka (), Krajčice () a Mikuličův vrch () a severne Butorky (), Kýčera () a Makyta (). Severozápadné svahy odvodňuje riečka Senice do Vsetínskej Bečvy, voda z juhovýchodnej časti odteká potokom Lysky do Váhu. Vrcholom prechádza značená turistická trasa a južným úpätím vedie cesta I/49 i železničná trať zo Vsetína do Púchova.

### Výhľady
Vrchol pokrýva súvislý lesný porast, ktorý neumožňuje rozhľad. Z vrcholovej rozhľadne je však kruhový výhľad a je z nej možné pozorovať okolité vrchy Javorníkov, Bielych Karpát a Vizovickej vrchoviny, nezriedka však tiež Malú Fatru.

## Prístup
* po  modrej značke z obce Francova Lhota
* po  červenej turistickej značke zo Střelnej cez rázc. Střelenský vrch

## Referencie

## Pozri aj
* Javorníky
* Pulčínská hornatina

## Externé odkazy
* Poloha na turistickej mape

Kategória:Vrchy v okrese Vsetín
Kategória:Vrchy pod 1000 metrov v Česku
Kategória:Vrchy v Javorníkoch
Kategória:Rozhľadne v Zlínskom kraji
Kiss the Sky

***Robert Stanke & Kiss the Sky*** je plný názov na obale debutového štúdiového albumu slovenského speváka Roberta Stankeho. V roku 1993 tento album vydalo hudobné vydavateľstvo Škvrna Records. 

## Zoznam skladieb

## Výroba albumu
* Robert Stanke – spev
* Andrej Šeban – gitara, klávesové nástroje
* Erich "Boboš" Procházka – harmonika
* Marek Minárik – basová gitara
* Emil Frátrik – bicie nástroje
*  Emil Frátrik, Gabriela Škrabáková, Ivan Král, Katarína Korčeková, Robert Stanke – vokály
;Produkcia
* Ivan Minárik – výkonný producent
* Karen Mason, Dušan Dukát – fotografie

## Referencie

Kategória:Hudobné albumy z 1993
Kategória:Albumy Roberta Stankeho
Kategória:Debutové albumy
Bučeň

**Bučeň** je geomorfologickou časťou Bučenskej vrchoviny, podcelku Cerovej vrchoviny. Leží v jej strednej časti, východne od mesta Fiľakovo v okrese Lučenec. Najvyšší vrch územia je Veľký Bučeň s výškou 

## Polohopis
Územie zaberá sever centrálnej časti pohoria s viacerými vrchmi. Významnými sú Veľký Bučeň (), Malý Bučeň () a Bukovina (). Na západe susedí s Fiľakovskou brázdou, južným smerom nadväzuje Šurická brázda a východným a severným smerom Blhovská vrchovina.

Západnú časť územia odvodňujú prítoky Beliny v povodí Ipľa, východnú odvodňujú prítoky Gortvy v povodí Rimavy. Na západnom okraji stojí na území Fiľakova Fiľakovský hrad, južne leží obec Šíd, východne Konrádovce a na severozápadnom okraji Bulhary. Táto časť Cerovej vrchoviny nie je súčasťou Chránenej krajinnej oblasti.

## Turizmus
Cerová vrchovina nepatrí medzi veľmi navštevované oblasti, no blízkosť Fiľakova a dostupnosť územia po značených trasách do tejto časti láka turistov. Atraktívnym je Fiľakovský hrad, z ktorého vedie  červeno značený Chodník Márie Széchy cez Veľký Bučeň do Rimavskej Soboty. Centrom územia prechádza  zeleno značená trasa z Fiľakova do sedla Veľký Bučeň a východným okrajom prechádza  žlto značený turistický chodník z Konrádoviec do Husinej.

## Referencie

## Pozri aj
* Cerová vrchovina
* Bučenská vrchovina
* Fiľakovský hrad

Kategória:Geomorfologické časti na Slovensku
Kategória:Cerová vrchovina
Grejtst Hic

***Grejtst Hic*** je názov tretieho štúdiového albumu slovenského speváka Mariána Greksu a druhého albumu, ktorý oficiálne vyšiel v hudobnom vydavateľstve BOOM Promotion ako nahrávka skupiny Demikát. Oproti predošlému albumu, ''Demikát'', v prípade tohto albumu ide skôr o výberovku repertoáru ich pôvodnej hudby, ktorú skupina mala v 80. rokoch. Okrem pôvodných členov, Mariána Greksu a Andreja Šebana, tento album nahral Emil Frátrik (bicie) a Oskar Rózsa (basová gitara).

## Zoznam skladieb

## Výroba albumu
* Marián Greksa – spev, perkusie (2), vokály (11), smiech (12)
* Andrej Šeban – elektrická gitara, vokály, klávesové nástroje
* Oskar Rózsa – basová gitara
* Emil Frátrik – bicie
* Helena Krajčiová, Soňa Norisová – vokály
;Produkcia
* Ivan Minárik – zvuková réžia
* Juraj Štubniak – mastering
* Peter Uličný – sprievodný text na obale 
* Jozef "Danglár" Giertli, Zdenko Štefkovič – dizajn 

## Referencie

Kategória:Albumy Mariána Greksu
Kategória:Hudobné albumy z 1995
Thor Steinar

**Thor Steinar** (**TS**) je nemecká značka prémiového oblečenia, ktorú vyrába spoločnosť International Brands General Trading so sídlom v Dubaj. Spoločnosť má zastúpenie aj na Slovensku.

V Nemecku sa značka spája s krajnou pravicou a neonacizmom, keďže ju nosia stúpenci tejto ideológie a obchodná politika výrobcu je zameraná na túto skupinu. Z tohto dôvodu je oblečenie značky Thor Steinar zakázané v Bundestagu, parlamentoch Meklenburska Pomoranska a Saska a na mnohých futbalových štadiónoch.

V roku 2012 spôsobili veľký škandál, keď svoj obchod v nemeckom Chemnitzi pomenovali „Brevik“, čo sa nápadne podobá na meno nórskeho neonacistického teroristu Andersa Behringa Breivika. Spoločnosť poprela, že by tento názov vznikol práve tam. Obchod bol nakoniec premenovaný na „Tønsberg“.

Spoločnosť Thor Steinar predáva najmä športové oblečenie a oblečenie na voľný čas vrátane tričiek, mikín, džínsov, búnd, kabátov a plaviek. Neskôr sa sortiment rozšíril o tričká s golierom, košele, spodnú bielizeň a ďalšie doplnky, ako sú tašky a slnečné okuliare. Každý rok sa vydávajú dve nové kolekcie, jedna v zime a druhá v lete. Oblečenie sa navrhuje v Nemecku, ale vyrába sa v Číne a Turecku.

## Referencie

## Iné projekty

## Externé odkazy
* Oficiálny web 
* Oficiálny web slovenského distribútora

Kategória:Podniky v Nemecku
Kategória:Módne spoločnosti
Kategória:Podniky založené v 2002
Peak signal-to-noise ratio

**Peak signal-to-noise ratio** (skratka **PSNR**, doslova *špičkový pomer signálu k šumu*) je pojem ktorý vyjadruje pomer medzi maximálnou možnou hodnotou signálu a výkonom šumu, ktorý skresľuje hodnotu signálu.

PSNR sa používa napríklad na meranie úrovne skreslenia pri kompresii obrázkov. Meria kvalitu komprimovaného obrázku v porovnaní s originálnym obrázkom.

Čím vyššia je hodnota PSNR, tým lepšia je kvalita komprimovaného obrázku.

## Meranie
Keďže väčšina signálov má široký dynamický rozsah, meria sa PSNR na logaritmickej stupnici v decibeloch.

Meranie úrovne skreslenia sa robí pomocou špičkového pomeru signálu k šumu (PSNR) a strednej kvadratickej chyby (MSE, anglicky Mean Sqare Error).

PSNR predstavuje mieru maximálnej chyby, zatiaľ čo MSE predstavuje kumulatívnu štvorcovú chybu medzi komprimovaným a originálnym obrázkom. Inými slovami sa MSE používa na kontrolu zhody komprimovaného obrázku voči originálu.

Čím nižšia je hodnota MSE, tým nižšia je chyba (inak povedané, tým viac je komprimovaný obrázok zhodný s originálom).

## Výpočet
Za predpokladu, že porovnávame monochromatický obrázok I bez šumu a jeho približnú kópiu K, tak sa PSNR na logaritmickej stupnici v decibeloch vypočíta pomocou rovnice:

\mathrm{PSNR} = 10 \cdot \log_{10} \left( \frac{\mathrm{MAX}_I^2}{\mathrm{MSE}} \right) = 20 \cdot \log_{10} \left( \frac{\mathrm{MAX}_I}{\sqrt{\mathrm{MSE}}} \right)

kde sa MSE vypočíta pomocou vzorca:

\mathrm{MSE} = \frac{1}{mn}\sum_{i=0}^{m-1}\sum_{j=0}^{n-1} \|I(i,j) - K(i,j)\|^2

MAX je maximálne možná hodnota pixelov v originálnom obrázku (I). Počíta sa pomocou rovnice:

MAX = (2n) – 1

Kde sa n rovná počtu bitov v pixeli.

Napríklad, keď počítame MAX pre obrázok s 8 bitmi na kanál, vypočítame hodnotu takto:

MAX = (28) – 1

MAX = 256 – 1

MAX = 255

I a K sú matice veľkosti MxN, ktoré reprezentujú porovnávané obrázky. I je referenčný obrázok (originálny obrázok) a K je testovací obrázok (komprimovaný obrázok). Písmenká I a J predstavujú hodnoty pixelov obrázku.

Pri farebných obrázkoch sa PSNR počíta rôznymi spôsobmi. Rozdiel je ten, že farebný obrázok má viac farebných kanálov a preto je zložitejší na výpočet.

Jedným zo spôsobov výpočtu je prevedenie obrázku do farebného modelu, ktorý obsahuje okrem iného aj komponent luma – jas. Medzi tieto farebné modely patrí napríklad YCbCr. PSNR sa potom počíta iba na luma kanále.

## Referencie

Kategória:Spracovanie obrazu
Kategória:Spracovanie digitálneho signálu
Barbolica (vrch v Spišsko-gemerskom krase)

**Barbolica** () je vrch v Spišsko-gemerskom krase, krajinnom celku Slovenského rudohoria. Leží nad Vernárom, približne  južne od Popradu.

## Poloha
Nachádza sa v severovýchodnej časti Spišsko-gemerského krasu, v geomorfologickom podcelku Slovenský raj. Leží v Prešovskom kraji, v okrese Poprad a na katastrálnom území obce Vernár. Najbližším sídlom je na východnom úpätí situovaný Vernár, severne sa nachádzajú Kravany, Spišské Bystré a Hranovnica, južne Telgárt a juhovýchodne Dobšinská Ľadová Jaskyňa. Vrch patrí do Národného parku Slovenský raj a rovnomennej prírodnej rezervácie.

## Opis
Barbolica leží v severozápadnej časti Slovenského raja, priamo nad obcou Vernár. Severným smerom sa nachádza Človečia hlava (), Koreň (), Zbojnícka () a Vysoká (), východne ležia Tri kopce (), Koč (), Vahan () a Kopanec (), južne Javorina (), Popová () a Gregová () a západne Kráľova hoľa (), Predná hoľa (), Prostredný vrch () a Čertovica (). Oblasť patrí do povodia Hornádu, kde voda odteká Vernárskym potokom. Na vrchol nevedie značená turistická trasa a na severných svahoch stojí lyžiarske stredisko. 
 
### Výhľady
Vrchol pokrýva nesúvislý lesný porast, ktorý umožňuje obmedzený rozhľad. Z vhodných miest sú pozorovateľné najmä okolité vrchy Spišsko-gemerského krasu a východná časť Nízkych Tatier, ojedinele tiež časť Braniska a Levočských vrchov.

## Prístup
Na vrchol nevedie značený turistický chodník a prístup je tak možný neznačenými lesnými chodníkmi z Vernára. Severným úbočím prechádza  červený turistický chodník na Prednú hoľu.

## Referencie

## Pozri aj
* Spišsko-gemerský kras
* Slovenský raj 
* Barbolica (prírodná rezervácia)
* Národný park Slovenský raj
* Zoznam vrcholov v Spišsko-gemerskom krase

## Iné projekty

## Externé odkazy
* Poloha na turistickej mape

Kategória:Vrchy v Spišsko-gemerskom krase
Kategória:Vrchy v Slovenskom raji
Kategória:Tisícovky na Slovensku
Kategória:Vrchy v okrese Poprad
Kategória:Vernár
Dionýz Medňanský

Barón **Dionýz Medňanský** - Mednyánszky de Medne et Medgyes (; * 19. november 1830, Veselé – † 28. december 1911, Viedeň) bol uhorský geológ, poslanec uhorského snemu, člen korešpondent Uhorskej akadémie vied.

## Životopis
Narodil sa v šľachtickej rodine Medňanských. Jeho otec bol Alojz Medňanský a matka Agneša Majlátová. V rokoch 1845 až 1847 ho vychovával (budúci) banskobystrický biskup Arnold Ipolyi-Stummer.

Zásadný význam pre neho malo stretnutie s Floriánom Rómerom, ktorý v ňom vzbudil záujem o archeológiu. Neskôr študoval politické a prírodné vedy na univerzite v Berlíne. Po ukončení štúdia cestoval po Európe. V roku 1864 bol zvolený za predsedu Lekárskeho a prírodovedného spolku.

V roku 1867 bol vymenovaný za tzv. banského grófa (hlavného inšpektora baní) v Banskej Štiavnici. Prispel k prebudovaniu baníctva v Banskej Štiavnici, kde pôsobil aj ako riaditeľ Banskej akadémie. V roku 1869 bol zvolený za poslanca uhorského snemu za mesto Banská Štiavnica a v tom istom roku bol vymenovaný za hlavného župana Trenčianskej župy. V roku 1878 sa presťahoval do Viedne.

Zanechal po sebe veľmi všestranné literárne dielo. Bol autorom mnohých teologických, banských a historických štúdií. V apríli 1896 daroval svoju cennú rodinnú knižnicu kolégiu Jozefa Eötvösa.

Zomrel vo Viedni, pochovaný je v rodinnom hrobe vo Veselom.

## Referencie

## Iné projekty

## Externé odkazy
* Záznam o narodení a krste v matrike - pokrstený ako Dyonisius Josephus Alojsius Eustachius Mednyanszky

## Zdroj

Kategória:Osobnosti z Veselého
Kategória:Uhorskí politici
Kategória:Uhorskí župani
Kategória:Uhorskí šľachtici
Kategória:Uhorskí banskí odborníci
Kategória:Poslanci uhorského snemu narodení na území dnešného Slovenska
Kategória:Slovenskí šľachtici
Amnestia v blázinci

***Amnestia v blázinci*** je názov druhého oficiálne vydaného štúdiového albumu slovenského speváka Mariána Greksu.

## Zoznam skladieb

## Výroba albumu
* Marián Greksa – spev, perkusie (2), vokály (11), smiech (12)
* Michal Kovalčík – elektrická gitara (1)
* Jindřich Kvita – elektrická gitara (4, 7, 9)
* Boro (Pivot) Špaček – klávesové nástroje (3, 6, 8, 9, 10)
* Martin Karvaš – klávesové nástroje (4, 7, 9)
* Ivan Vereš – saxofón (2), Hammond organ (2)
* Henry Tóth – basová gitara (1, 3, 6, 8, 10, 11, 12), gitara (2, 3, 5, 6, 8, 10, 12)
* Andrej Turok – basová gitara (2), vokály (3, 8, 10, 12), sampler (3, 4, 5, 8, 10, 12)
* Václav (Telo) Vlasák – basová gitara (4, 7, 9)
* Ján Birčák – basová gitara (11)
* Emil Frátrik – bicie (1, 2)
* Ján Fabrický – bicie (3, 4, 6, 7, 8, 9, 10, 12)
* Karol Baláž – bicie (11)
* Dalibor Janis – vokály (3, 6, 8, 10, 12)
* Pavol Horváth – vokály (3, 8, 10)
* Roman Csölle – vokály (3, 12)
* František Michalík – vokály (4, 7, 9)
* Peter Slivka – vokály (8, 10, 12)
* Katarína Kolajová – smiech (9)
;Produkcia
* Ivan Jombík – zvuková réžia
* Ivan Minárik, Peter Smolinský – hudobná réžia
* Ján Došek – mastering
* Andrej Sloboda – technická spolupráca
* Henry Tóth, Jindřich Kvita, Michal Kovalčík, Václav Vlasák – aranžmány (hudba)
* Andrej (Golem) Turok – aranžmány (spev)
* Alexander Klinko – dizajn obalu

## Referencie

Kategória:Albumy Mariána Greksu
Kategória:Hudobné albumy z 1990
Melissa McBrideová

**Melissa McBrideová** (; * 23. máj 1965, Lexington, Kentucky, USA) je americká filmová a televízna herečka. Jej najznámejšou úlohou bola postava Carol Peletier v televíznom seriáli *[[Walking Dead (seriál)|Walking Dead]]*.

## Detstvo a mladosť
McBrideová sa narodila v meste Lexington, v štáte Kentucky. Má troch súrodencov: Johna Michaela, Neila Allena a Melanie Suzanne.

## Kariéra
McBrideová začala svoju hereckú kariéru v roku 1991. V televíznom seriáli debutovala v roku 1993 v jednej epizóde *Matlock* a neskôr hosťovala v niekoľkých ďalších televíznych seriáloch, ako napríklad Walker, texaský ranger a Dawsonov svet.

V rokoch 2000 až 2010 pracovala ako filmová a reklamná kastingová režisérka. V roku 2007 ju režisér Frank Darabont obsadil do jednej z rolí v televíznom filme *Hmla*, spolu s Thomasom Janeom, Laurie Holdenovou a Marciou Gay Hardenovou.

V roku 2010 bola obsadená do televízneho seriálu *[[Walking Dead (seriál)|Walking Dead]]*. Pôvodne bola jej rola opakujúca počas prvej série, ale neskôr dostala viac priestoru aj v druhej sérii. Počas seriálu sa jej televízna rola stáva hlavnou, pričom za svoj herecký výkon získala uznanie od kritikov a aj televízne ocenenie Saturn Awards a viaceré iné nominácie.

Pôvodne sa mala objaviť aj v televíznom seriály *The Walking Dead: Daryl Dixon*, ktorý sa natáčal v roku 2023 v Európe, ale ponuku odmietla, pričom ako dôvod uviedla, že natáčanie v Európe je pre ňu neprijateľné.

## Súkromný život
V polovici 80. rokov sa McBrideová presťahovala do Atlanty, kde aj v súčasnosti žije (2023).

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Osobnosti z Lexingtonu (Kentucky)
Gyula Tost

**Gyula Tost** - Tost de Bányavölgy (; * 16. november 1846, Bicske-Bányavolgy – † 24. október 1929, Budapešť) bol uhorský politik, poslanec uhorského snemu, v roku 1906 minister náboženstva a školstva uhorskej vlády. V roku 1890 povýšený do šľachtického stavu.

## Životopis
Narodil sa v rodine Ignáca Toszta a jeho manželky Alojzie Wieser. Pochádzal v významnej rodiny záhradníkov, ktorí mali blízko k Habsburgovcom. Jeho starý otec Jozef Tost bol cisárskym záhradníkom a tvorcom parku Schönbrunnského zámku. Jeho otec Karol Tost bol tvorcom záhrady Habsburského zámku v maďarskom Alcsútdoboze a na Margitinom ostrove v Budapešti. Strýko Anton Tost bol záhradníkom Budínskeho hradu.

Po ukončení právnickej fakulty sa v roku 1871 stal štátnym prokurátorom. V rokoch 1872 až 1878 bol poslancom uhorského snemu. Od roku 1887 bol radcom na ministerstve náboženstva a školstva. V roku 1892 bol vymenovaný za riaditeľa kráľovských verejných nadácií. V roku 1906 (1 mesiac) bol ministrom náboženstva a školstva uhorskej vlády.

## Referencie

## Externé odkazy
* Záznam o narodení a krste v matrike záznam číslo 93 – farnosť Bicske; pokrstený ako Gyula Toszt

## Zdroj

Kategória:Uhorskí právnici
Kategória:Uhorskí politici
Kategória:Uhorskí šľachtici
Kategória:Príslušníci zemianskeho stavu
Northrop Grumman X-47A Pegasus

**X-47A Pegasus** je americký technologický demonštrátor bojového bezpilotného lietadla.

## Vznik a vývoj
V júni 2000 uzavrela agentúra DARPA zmluvy so spoločnosťami Northrop Grumman a Boeing na vyhotovenie štúdie pre bezpilotné bojové lietadlo, ktoré by bolo možné prevádzkovať na lietadlových lodiach. Projekt niesol označenie UCAV-N (Unmanned Combat Air Vehicle - Naval). Northrop Grumman vyvinul demonštrátor X-47A Pegasus, ktorý bol predstavený v júli 2001. X-47A bol v rokoch 2001 a 2002 rozsiahlo testovaný na zemi (vrátane rolovania) a prvý let sa napokon uskutočnil 23. februára 2003.

Ako sa neskôr ukázalo, tento prvý let X-47A sa stal aj posledným. V apríli 2003 DARPA spojila programy UCAV-N a UCAV do jedného spoločného programu J-UCAV, neskôr premenovaného na J-UCAS (Joint Unmanned Combat Air Systems). Northrop Grumman pripravoval pre program J-UCAS demonštrátor, ktorý niesol označenie X-47B. Spoločnosť sa rozhodla, že ďalšie letové testy X-47A vývoju X-47B nepomôžu, a preto bol tento projekt ukončený.

## Konštrukcia
X-47A Pegasus mal stealth konštrukciu s ohľadom na čo najnižší radarový odraz. Trup mal tvar kosoštvorca a lietadlo bolo bez zvislých riadiacich plôch. Šípovitosť nábežnej strany krídel bola 55°. Trup lietadla disponoval aj internou bombovnicou, tá však pri prvom lete nebola otestovaná. Pri konštrukcii draku stroja boli použité kompozitné materiály. 

Pegasus bol poháňaný jedným dvojprúdovým motorom Pratt & Whitney JT15D s ťahom 14,2 kN. Počítačový riadiaci systém lietadla vykonával riadenie letu, navigáciu, riadenie misie a ďalšie úlohy. Pegasus bol vybavený navigačným systémom US Navy Shipboard Relative GPS, ktorý by bol potrebný na automatické pristátie presne na mieste na pohyblivej palube lietadlovej lode.

## Špecifikácie
### Hlavné charakteristiky
* **Posádka**: 0 
* **Dĺžka**: 
* **Rozpätie krídel**: 
* **Výška**: 
* **[[Maximálna vzletová hmotnosť]]**: 
* **[[Hnacia jednotka lietadla|Pohonná jednotka]]**: 1 × dvojprúdový motor Pratt & Whitney Canada JT15D-5C s ťahom 14.2 kN

### Výkony
* **Maximálna rýchlosť**: Mach 0.8
* **Dolet**: 
* **Dostup**: 

## Referencie

Kategória:Bezpilotné vojenské lietadlá
Kategória:Lietadlá Northrop Grumman
Štefan Messer

**Štefan Messer** (iný zápis priezviska: **Mysser**; ) bol uhorský stoličný a krajinský hodnostár, ktorý žil v 14. storočí.

Bol magistrom, ako aj kastelánom Levického hradu. Jeho pôsobenie vo funkcii župana Tekovskej stolice dokladá listina z 29. júna 1381 pri opise hraníc chotárov medzi Horšou a Tekovskou Novou Vsou (dnes súčasť Novej Dediny).

## Referencie

Kategória:Narodenia v 14. storočí
Kategória:Úmrtia v 14. storočí
Kategória:Osoby s neistým dátumom narodenia
Kategória:Osoby s neistým dátumom úmrtia
Kategória:Uhorskí župani
Remetalkes I

**Remetalkes I.** (, rímske meno: *Gaius Iulius*;* ?† 12) bol panovník sapejského Tráckeho kráľovstva v rokoch 15 pred Kr. do roku 12. Po svojom synovcovi Reskuporovi II. bol taktiež kráľom Odryského kráľovstva. Bol priamym potomkom tráckeho kráľa Kotysa I. a prostredným dieťaťom tráckeho kráľa Kotysa II., ktorý panoval pred ním.

## Životopis
V roku 48 pred Kr. sa stal poručníkom svojho synovca Reskupora II., ktorý bol následníkom trónu Odryského kráľovstva. Ešte niekedy pred bitkou pri Actiu v roku 31 pred Kr. sa stal spojencom rímskeho cisára Augusta. Získal rímske občianstvo a pri tejto príležitosti prijal aj rímske meno Gaius Iulius.

Remetalkov synovec, Reskuporis II. zomrel v roku 13 pred Kr. počas bitky, proti tráckemu kmeňu Besov, počas ich povstania proti Rimanom. Po smrti svojho synovca bol Remetalkes vodcom Besov, Vologasom vyhnaný z územia Trácie. Vrátil sa po dvoch rokoch, keď boli Besi vyhnaní Rimanmi z územia Odryského kráľovstva a cisár Augustus pridelil Remetalkovi okrem jeho pôvodného územia (Tráckeho kráľovstva) aj územia Odyrského kráľovstva po jeho synovcovi a pravdepodobne aj nejaké územia naviac, keďže Tacitus o Remetalkovi vo svojom diele píše ako o kráľovi celej Trácie. 

Po prevzatí vlády v Trácii bol na Remetalkov príkaz vyhotovený prvý architektonický plán starovekého Filipopolu (dnešný Plovdiv) a začala sa výstavba mestského fóra.

Remetalkes zomrel v roku 12 v Ríme. Po jeho smrti cisár Augustus rozdelil jeho kráľovstvo medzi jeho syna Kotysa III. a brata Reskupora III..  

## Vyobrazenie na minciach
náhľad|vľavo|minca s vyobrazením cisára Augusta a Remetalka I. s manželkou
V čase panovania Remetalka I. boli razené mince s jeho podobizňou. Na jednej strane mince bol zobrazený cisár Augustus a na druhej strane Remetalkes I. so svojou manželkou, pričom na minciach bolo vyrazené jeho rímske meno Gaius Iulius.

## Referencie

Kategória:Vládcovia Tráckeho kráľovstva
Kategória:Vládcovia Odryského kráľovstva
Kategória:Úmrtia v 12
Grexabat

***Grexabat*** je názov štvrtého štúdiového albumu slovenského speváka Mariána Greksu. Tento album nahral so skupinou hudobníkov pod názvom Grexabat. Album vyšiel v hudobnom vydavateľstve Millenium Records v roku 2003.

Na albume je jedenásť novonahratých skladieb a prídavok šiestich bonusov, ktoré hrávali v rádiách, no na oficiálny album sa nedostali. Hudobný materiál kapela, v ktorej účinkoval Marián Greksa (spev), Michal Kovalčík (gitara), Attila Béreš (basgitara) a Boris Brna (bicie) vznikal dva roky pred nahrávaním. Dizajn obalu albumu navrhol spevák Peter Nagy. S Mariánom Greksom mali vtedy totiž spoločných hudobníkov, občas sa spolu stretávali, až padol návrh, aby Nagy prebal navrhol.

## Zoznam skladieb

## Výroba albumu
* Marián Greksa – spev, vokály (1 – 16)
* Pepa Vojtek – spev, vokály (7)
* Michal Kovalčík – elektrická gitara (1 – 16), aranžmány (8), vokály (15, 16)
* Andrej Šeban – elektrická gitara (1)
* Jozef Engerer – elektrická gitara (1, 2)
* Attila Béreš – basová gitara (1 – 13)
* Dave Mendez – basová gitara (14)
* Martin Gašpar – basová gitara (15)
* Henry Tóth – basová gitara (16)
* Boris Brna – bicie (1 – 13)
* Emil Frátrik – bicie, vokály (16)
* Martin Valihora – bicie (14 – 16), vokály (16)
* Marek Mečiar – klávesové nástroje (12, 13)
* Marián Čekovský – klávesové nástroje (14, 15, 17)
* Ján Demenčík – saxofón (13)
* Kamil Vavřinec – pozauna (13)
* Martin Ďurdina – trúbka (13)
* Jana Beláková – vokály (16)
* Jaroslav Gažo – vokály (1, 5, 8)
* Juraj Kupec – vokály (16)
* Martin Hudec – vokály (1, 5, 6, 8, 9)
* Martin Kaprálik – vokály (5)
* Maťo Máček – vokály (1, 8)
* Rasťo Šulc – vokály (5)
;Produkcia
* Juraj Shelley – fotografie 
* Peter Nagy – dizajn 

## Referencie

Kategória:Albumy Mariána Greksu
Kategória:Hudobné albumy z 2003
Pusarla Venkata Sindhu

**Pusarla Venkata Sindhu** (* 5. júl 1995, Hajdarábad) je indická bedmintonistka.

## Športová kariéra
Vo svojej kariére vyhrala Sindhu majstrovstvá sveta v bedmintone v roku 2019, striebornú olympijskú medailu v roku 2016, bronzovú olympijskú medailu v roku 2021 a zlatú medailu z hier Commonwealthu v roku 2022.

Za svoje úspechy bola v roku 2020 ocenená tretím najvyšším indickým civilným vyznamenaním Padma Bhushan. V roku 2015 jej bolo udelené aj štvrté najvyššie civilné vyznamenanie v Indii, Padma Shri.

## Referencie

## Iné projekty

Kategória:Indickí olympionici
Kategória:Bedmintonisti
Kategória:Bedmintonisti na Letných olympijských hrách 2020
Kategória:Olympionici na Letných olympijských hrách 2016
Popová (vrch v Spišsko-gemerskom krase)

**Popová** () je vrch v Spišsko-gemerskom krase, krajinnom celku Slovenského rudohoria. Leží nad Vernárom, približne  južne od Popradu.

## Poloha
Nachádza sa v severovýchodnej časti Spišsko-gemerského krasu, v geomorfologickom podcelku Slovenský raj. Leží v Prešovskom kraji, v okrese Poprad a na katastrálnom území obce Vernár. Najbližším sídlom je južne situovaná osada Pusté Pole a severovýchodne ležiaci Vernár, juhovýchodne sa nachádza Dobšinská Ľadová Jaskyňa a juhozápadne Telgárt. Vrcholom vedie hranica Národného parku Slovenský raj a Nízke Tatry.

## Opis
Popová leží v severozápadnej časti Slovenského raja, priamo nad Vernárskym sedlom. Severným smerom sa nachádza Koreň (), Človečia hlava (), Zbojnícka () a Barbolica (), východným Tri kopce (), Koč (), Vahan (), Kopanec (), Javorina () a Kopa (), južným Ondrejisko (), Borovniak (), Rakytovec () a Gregová () a západne Prostredný vŕšok (), Kráľova hoľa (), Úplaz () a Predná hoľa (). Severné časti masívu odvodňuje Vernársky potok do Hornádu, voda z južných svahov odteká do rieky Hnilec. Na vrchol nevedie značená turistická trasa, no východným úbočím a horským sedlom prechádza cesta I/66 z Popradu do Brezna.
 
### Výhľady
Vrchol pokrýva nesúvislý lesný porast, ktorý umožňuje rozhľad. Z vhodných miest sú pozorovateľné najmä okolité vrchy Spišsko-gemerského krasu, východná časť Nízkych Tatier a Stolické vrchy, ojedinele tiež časť Braniska a Levočských vrchov.

## Prístup
Na vrchol nevedie značený turistický chodník a prístup je tak možný neznačenými lesnými chodníkmi z blízkeho Vernárskeho sedla.

## Referencie

## Pozri aj
* Spišsko-gemerský kras
* Slovenský raj 
* Vernárske sedlo
* Národný park Slovenský raj
* Zoznam vrcholov v Spišsko-gemerskom krase

## Externé odkazy
* Poloha na turistickej mape

Kategória:Vrchy v Spišsko-gemerskom krase
Kategória:Vrchy v Slovenskom raji
Kategória:Tisícovky na Slovensku
Kategória:Vrchy v okrese Poprad
Kategória:Vernár
Občianska bazilika Filipopolu

**Občianska bazilika** () sú ruiny antickej kultovej budovy, ktoré sa nachádzajú v centrálnej časti mesta Plovdiv v Plovdivskej oblasti v južnom Bulharsku. Kultúrna pamiatka národného významu v rámci komplexu plovdivského rímskeho fóra.

## Lokalita
Antická knižnica mesta Filipopolis leží v centrálnej časti mesta Plovdiv na námestí „Centralen“ (, doslova *Centrálne námestie*) Nachádza sa v severnej časti komplexu fóra antického mesta Filipopolis (agory), západne od budovy komplexu filipopolskej bibliotéky.

## Dejiny a charakteristika
Budova bola postavená s najväčšou pravdepodobnosťou počas obdobia panovania cisára Vespaziána v rokoch 6979. Bola zasvätená imperátorskému kultu. Stavba predstavovala centrálne miesto, kde sa konali súdne procesy a iné dôležité stretnutia. V blízkosti budovy sa nachádzala tribúna, ktorá slúžila na rečnícke (predovšetkým politické) podujatia.

V súčasnosti je preskúmaná a exponovaná len južná časť budovy v priestoru vchodu, keďže zvyšné časti budovy sa nachádzajú pod modernou zástavbou z 20. storočia na ulici „Kňaz Aleksandăr I“.

## Štatút a dôvod pamiatkovej ochrany
Kategória: kultúrna pamiatka národného významu v rámci komplexu plovdivského rímskeho fóra

Rok zapísania na zoznam kultúrnych pamiatok: 1995

Dôvod udelenia štatútu: archeologická hodnota komplexu

## Galéria

Civic Basilica of Philippopolis002.jpg|celkový pohľad na exponovanú časť stavby z juhu
Civic Basilica of Philippopolis003.jpg|pohľad na stavbu z juhozápadu
Civic Basilica of Philippopolis004.jpg|z južnej fasády
Civic Basilica of Philippopolis005.jpg|z južnej fasády


## Referencie

## Iné projekty

Kategória:Stavby v Plovdive
Kategória:Kultúrne pamiatky v Bulharsku
Kategória:Archeologické lokality v Bulharsku
Kategória:Architektúra v 1. storočí
Kategória:Stavby v starovekom Ríme
Kategória:Philippopolis (Trácia)
Šurická brázda

**Šurická brázda** je geomorfologickou časťou Bučenskej vrchoviny, podcelku Cerovej vrchoviny. Leží v jej južnej časti, juhovýchodne od mesta Fiľakovo v okrese Lučenec. 

## Polohopis
Územie zaberá centrálnu časť pohoria a obklopuje ho na západe Fiľakovská brázda, na juhu a východe Hajnáčska vrchovina a na severe Bučeň a Blhovská vrchovina. Južná časť zasahuje do Chránenej krajinnej oblasti Cerová vrchovina.

Západnú časť územia odvodňujú prítoky Beliny v povodí Ipľa, centrálnu časť jej prítok Čamovský potok a východnú rieka Gortva v povodí Rimavy. Šurická brázda leží v Banskobystrickom kraji, na území okresov Rimavská Sobota a Lučenec a zasahuje na katastrálne územie mesta Fiľakovo a obcí Šíd, Belina, Čamovce,  Šurice, Hajnáčka a Blhovce. Centrálnou časťou vedie cesta II/571 z Fiľakova do Jesenského, ktorú kopíruje železničná trať Zvolen – Košice.

## Turizmus
Šurická brázda patrí v rámci pohoria medzi turisticky menej atraktívne oblasti a územie je skôr zázemím pre túry do južne situovaných lokalít. Z rázcestia pri železničnej zastávke Hajnáčka vedie  žlto značený chodník na Soví hrad, no tiež  zeleno značený chodník na Pohanský hrad. Západným okrajom vedie žltá trasa z Fiľakova na vrch Monica.

## Referencie

## Pozri aj
* Cerová vrchovina
* Bučenská vrchovina

## Externé odkazy
* Poloha na turistickej mape

Kategória:Geomorfologické časti na Slovensku
Kategória:Cerová vrchovina
Bolí...

***Bolí...*** je názov piateho štúdiového albumu slovenského speváka Mariána Greksu. Tento album nahral so skupinou hudobníkov nazvanou Grexabat. Album vyšiel v roku 2015.

Na albume *Bolí...* je jedenásť nahrávok skôr v štýle progresívneho metalu. Ako skladateľ hudby a aranžér na ňom výrazne dominuje Adam Mičinec, ktorý v roku 2010 na Gitariáde dosiahol druhú priečku v kategórii rocková gitara. Celý album nahrali na gitarách a na bicích, nepoužili v štúdiu jediný syntetizátor. Bicie v ôsmich pesničkách nahral Boris Brna, o zvyšné tri nahral mladý nemecký bubeník Kevin Kott zo skupiny At Vance. Basgitaru nahral Atilla Béreš, ktorý okrem hrania v Grexabate je aj kapelníkom skupiny Družina.

## Zoznam skladieb

## Výroba albumu
;Grexabat
* Marián Greksa – spev
* Adam Mičinec – gitara
* Attila Béreš – basová gitara
;Hostia
* Boris Brna – bicie (1, 3 5 – 9, 12)
* Kevin Kott – bicie (2, 4, 11)
* Peter Bulík – gitara (8)
* Roland Grapow – gitara (8)
;Produkcia
* Roland Grapow – GRAPOW Studios – nahrávka, mix, mastering
* Miroslav Gasidlo, Slavomír Tuček, Matej Sršeň – fotografie 

## Referencie

Kategória:Albumy Mariána Greksu
Kategória:Hudobné albumy z 2015
Prostredný vŕšok

**Prostredný vŕšok** () je vrch v Spišsko-gemerskom krase, krajinnom celku Slovenského rudohoria. Leží nad Pustým Poľom, približne  južne od Popradu.

## Poloha
Nachádza sa v strednej časti Spišsko-gemerského krasu, v geomorfologickom podcelku Slovenský raj. Leží v Banskobystrickom kraji, v okrese Brezno a na katastrálnom území obce Telgárt. Najbližším sídlom je na východnom úpätí situovaná osada Pusté Pole, juhozápadne sa nachádza Telgárt, severovýchodne Vernár a východne Dobšinská Ľadová Jaskyňa. Vrch patrí do Národného parku Nízke Tatry.

## Opis
Prostredný vŕšok leží v západnej časti Slovenského raja, priamo nad osadou Pusté Pole. Severným smerom sa nachádza Predná hoľa (), Koreň (), Človečia hlava (), Zbojnícka (), Barbolica () a Popová (), východným Kopanec (), Javorina (), Kopa (), Ondrejisko () a Borovniak (), južným Rakytovec (), Buchvald (), Kyprov () a Gregová () a západne Kráľova skala (), Kráľova hoľa (), Tri kopce () a Úplaz (). Oblasť patrí do povodia rieky Hnilec, ktorá preteká severne vedúcou Zadnou dolinou, voda z južných svahov odteká Zbojníckym potokom. Na vrchol nevedie značená turistická trasa a juhovýchodným úbočím prechádza cesta I/66 z Popradu do Brezna a železničná trať Červená Skala – Margecany.
 
### Výhľady
Vrchol pokrýva nesúvislý lesný porast, ktorý umožňuje obmedzený rozhľad. Z vhodných miest sú pozorovateľné okolité vrchy Spišsko-gemerského krasu, Nízkych Tatier a Stolických vrchov.

## Prístup
Na vrchol nevedie značený turistický chodník a prístup je tak možný neznačenými lesnými chodníkmi z blízkeho Pustého Poľa.

## Referencie

## Pozri aj
* Spišsko-gemerský kras
* Slovenský raj 
* Národný park Slovenský raj
* Zoznam vrcholov v Spišsko-gemerskom krase

## Externé odkazy
* Poloha na turistickej mape

Kategória:Vrchy v Spišsko-gemerskom krase
Kategória:Vrchy v Slovenskom raji
Kategória:Tisícovky na Slovensku
Kategória:Vrchy v okrese Brezno
Kategória:Telgárt